HU
2023.3.2.
Az Európai Unió Hivatalos Lapja
C 79/1
I (Állásfoglalások, ajánlások és vélemények)
ÁLLÁSFOGLALÁSOK
RÉGIÓK BIZOTTSÁGA AZ RB 152.
PLENÁRIS ÜLÉSE, 2022.11.30.–2022.12.1.
A Régiók Európai Bizottsága állásfoglalása az Európai Bizottság munkaprogramjáról és az RB 2023.
évi politikai prioritásairól (2023/C 79/01)
A RÉGIÓK EURÓPAI BIZOTTSÁGA (RB)
tekintettel: — az Európai Bizottság 2023. évi munkaprogramjára (1), — az Európai Bizottság és az RB közötti, 2012. februári együttműködési jegyzőkönyvre, — a Régiók Európai Bizottsága 2020–2025 közötti időszakra vonatkozó prioritásairól szóló állásfoglalására (2), — az RB állásfoglalására a Régiók Európai Bizottságának az Európai Bizottság 2023. évi munkaprogramjára vonatkozó javaslatairól (3), — az RB Az EU éves jelentése a régiók és a városok helyzetéről című jelentésére (4), 1. üdvözli, hogy az Európai Bizottság munkaprogramja nagyrészt az Európa jövőjéről szóló konferencia javaslataira épül.
Mivel egyes javaslatok végrehajtásához a Szerződés módosítására lenne szükség, az RB egyetért az Európai Parlamentnek és az Európai Bizottság elnökének az EUSZ 48. cikkén alapuló konvent létrehozására irányuló felhívásával.
Az RB sajnálatát fejezi ki azonban amiatt, hogy az Európai Bizottság munkaprogramja nem tartalmaz hivatkozásokat és konkrét javaslatokat az Európa jövőjéről szóló konferencia azon következtetéseire vonatkozóan, amelyek a regionális és helyi önkormányzatok által az európai demokrácia szempontjából képviselt hozzáadott érték jobb elismerését irányozzák elő; 2.
üdvözli az Európai Bizottság arra vonatkozó megújított kötelezettségvállalását, hogy a fenntartható fejlődési célokat általánosan követendő célkitűzésként használja fel, különösen azáltal, hogy azokat integrálja az európai szemeszterbe és a minőségi jogalkotási eszközökbe.
Az RB arra kéri az Európai Bizottságot, hogy a fenntartható helyreállítás megvalósítása és a fenntartható fejlődési célok 2030-ig történő elérése érdekében tekintse át a fenntartható fejlődési célok helyi szintű megvalósításában rejlő teljes potenciált, többek között a várható uniós önkéntes helyzetértékelés keretében is; 3. hangsúlyozza, hogy a jelenlegi éghajlati vészhelyzet, a Covid19-világjárvány és Oroszország Ukrajna elleni háborúja következményei, valamint a megnövekedett élelmiszer- és energiaárak által kiváltott mostani rekord inflációs ráták és az EU határain tapasztalható, különösen a földközi-tengeri és az atlanti-óceáni térségben súlyos strukturális migrációs és
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/hu/our-work/Pages/State-of-Regions-and-Cities-2022.aspx?origin=spotlight